Bredlijs Kūpers

Bredlijs Čārlzs Kūpers (; dzimis ) ir amerikāņu aktieris, režisors un producents.

Izglītību ieguvis Džordžtaunas Universitātē, kuru pabeidza 1997. gadā ar bakalaura grādu angļu valodā. 2000. gadā Kūpers ieguva maģistra grādu aktiermākslā, studējot Aktieru drāmas studijā universitātē The New School.

Aktiera karjeru uzsāka 1999. gadā ar lomu TV seriāla "Sekss un lielpilsēta" vienā sērijā. Viņa pirmā kinoloma bija filmā "Karstā amerikāņu vasara" 2001. gadā. Kļuva pazīstams ar lomām filmās "A komanda", "Blakusparādības", "Paģiras", "Paģiras 2" un "Paģiras 3". 2011. gadā žurnāls People viņu nosauca par "seksīgāko dzīvo cilvēku".

Kūpers 2018. gadā ar filmu "Zvaigzne ir dzimusi" (2018) debitēja arī kā režisors un scenārija autors. 2023. gadā režisēja filmu "Maestro", kas stāsta par komponista Leonarda Bernstaina dzīvi.

Kūpers guvis atzinību ar lomām filmās "Optimista stāsts" (2012), "Amerikāņu afēra" (2013), "Amerikāņu snaiperis" (2014) un "Zvaigzne ir dzimusi" (2018). Septiņas reizes nominēts Amerikas Kinoakadēmijas balvai — par lomām katrā no šīm filmām, kā arī kā viens no producentiem ("Amerikāņu snaiperis" un "Zvaigzne ir dzimusi"), un kā viens no scenārija autoriem par labāko adaptēto scenāriju ("Zvaigzne ir dzimusi").

Par oriģinālmūziku filmai "Zvaigzne ir dzimusi" Kūpers saņēmis BAFTA kino balvu (kopā ar Lady Gaga un Lukasu Nelsonu). Par dziesmas Shallow izpildījumu šajā filmā kopā ar Lady Gaga saņēmis Grammy balvu — kategorijā "Labākais popa dueta vai grupas izpildījums".

 Filmogrāfija 
GadsNosaukums2001"Karstā amerikāņu vasara"2002"Citā rindā"My Little EyeBending All the Rules2005"Nelūgtie viesi"2006"Laukā no ligzdas"2007"Atgriezties virsotnē" (The Comebacks)2008Older than America"Rokeris""Pusnakts ekspresis" (The Midnight Meat Train)"Vienmēr jā"2009"Viņš nav tevī ieķēries""Paģiras""Lieta Nr.39" (Case 39)"Viss par Stīvu""Ņujorka, es tevī mīlu" (New York, I Love You)2010"Valentīna diena"Brother's Justice"A komanda"2011"Blakusparādības""Paģiras 2"Kaylien2012"Vārdi" (The Words)"Ķer un bēdz" (Hit and Run)"Ņujorkas ēnā""Optimista stāsts"2013"Paģiras 3""Amerikāņu afēra"2014"Galaktikas sargi""Serēna""Amerikāņu snaiperis"2015Aloha"Šefs Ādams Džons""Džoja"2016"Kloverfīlda iela 10""Kara suņi"2017"Galaktikas sargi: 2. daļa"2018"Atriebēji: Bezgalības karš""Zvaigzne ir dzimusi""Narkokurjers"2019"Atriebēji: Noslēgums"2021"Lakricas pica""Murgu aleja"2022"Tors: Mīla un Pērkons"2023"Dungeons and Dragons: Gods zagļu vidū" (Dungeons & Dragons: Honor Among Thieves)"Galaktikas sargi: 3. daļa" (Guardians of the Galaxy Vol. 3)"Maestro"

 Atsauces 

 Ārējās saites 

Kategorija:1975. gadā dzimušie
Kategorija:Pensilvānijā dzimušie
Kategorija:Amerikāņu kinoaktieri
Kategorija:ASV kinoproducenti
Kategorija:BAFTA kino balvas ieguvēji (cilvēki)
Kategorija:Grammy balvas ieguvēji